**Ministru kabineta noteikumu projekta**

 **“Skaidrās naudas izņemšanas no juridiskās personas vai individuālā komersanta kases vai citas skaidrās naudas glabāšanas vietas kārtība” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017. gada 24. maija rīkojuma Nr. 245 (prot. Nr. 23, 21.§) “Par Valsts nodokļu politikas pamatnostādnēm 2018.–2021. gadam” 7. punkts, saskaņā ar kuru dots uzdevums uzsākt darbu pie normatīvā regulējuma izstrādes, lai nodrošinātu nodokļu reformas ieviešanu ar 2018. gada 1. janvāri.Valsts nodokļu politikas pamatnostādnēs 2018.–2021.gadam iekļauts uzdevums ar izpildes termiņu –2018. gada 1. janvāris:3.6.4. uzdevums – vienkāršot skaidrās naudas izņemšanas procedūru no juridiskās personas vai individuālā komersanta kases vai citas glabāšanas vietas, paredzot, ka skaidrās naudas izņemšanas procesā nav jāpiedalās tiesībaizsardzības iestādes pārstāvim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2007. gada 15. maija noteikumi Nr. 324 “[Noteikumi par skaidrās naudas izņemšanu no juridiskās personas vai individuālā komersanta kases vai citas glabāšanas vietas](https://likumi.lv/ta/id/157315-noteikumi-par-skaidras-naudas-iznemsanu-no-juridiskas-personas-vai-individuala-komersanta-kases-vai-citas-glabasanas-vietas)” (turpmāk – Ministru kabineta 2007. gada 15. maija noteikumi Nr. 324) nosaka kārtību, kādā nodokļu administrācijas pilnvarotās personas vai pilnvarotie ierēdņi (darbinieki) valsts policijas, pašvaldības policijas vai Valsts ieņēmumu dienesta (turpmāk – VID) Finanšu policijas pārvaldes ierēdņu (darbinieku) klātbūtnē izņem skaidro naudu no juridiskās personas vai individuālā komersanta kases vai citas glabāšanas vietas.Šobrīd Ministru kabineta 2007. gada 15. maija noteikumi Nr. 324 paredz sarežģītu skaidrās naudas izņemšanas mehānismu no juridiskās personas vai individuālā komersanta kases vai citas glabāšanas vietas, proti, paredzot lielu personu loku, kas piedalās skaidrās naudas izņemšanas procesā, tādējādi kavējot ātrāku procedūras īstenošanu. Tāpat šobrīd atsevišķas noteikumu normas ir precizējamas atbilstoši likuma “Par nodokļiem un nodevām” tiesiskajam regulējumam un nostiprinātajai nodokļu parādu piedziņas praksei. Ņemot vērā minēto, Ministru kabineta 2007. gada 15. maija noteikumiem Nr. 324 nepieciešami grozījumi, lai vienkāršotu skaidrās naudas izņemšanas procedūru no juridiskās personas vai individuālā komersanta kases vai citas skaidrās naudas glabāšanas vietas, paredzot, ka skaidrās naudas izņemšanas procesā nav jāpiedalās tiesībaizsardzības iestādes pārstāvim, kā arī noteikumu tiesisko regulējumu precizētu atbilstoši nostiprinātajai nodokļu parādu piedziņas praksei un likuma “Par nodokļiem un nodevām” tiesību normām.Lai īstenotu minētos mērķus, nepieciešams:1) atbilstoši likuma “Par nodokļiem un nodevām” 1. panta 33. punktam papildus noteikt iestādes, kurās iespējams iemaksāt no juridiskās personas vai individuālā komersanta kases vai citas skaidrās naudas glabāšanas vietas izņemto skaidro naudu;2) atbilstoši Valsts pārvaldes iekārtas likuma 1. panta 10. punkta terminu skaidrojumam un Valsts civildienesta likuma 3. panta otrajai daļai noteikt personu, kas ir tiesīga izņemt skaidro naudu no juridiskās personas vai individuālā komersanta kases vai citas skaidrās naudas glabāšanas vietas;3) vienkāršot skaidrās naudas izņemšanas procedūru no juridiskās personas vai individuālā komersanta kases vai citas skaidrās naudas glabāšanas vietas, paredzot, ka skaidrās naudas izņemšanas procesā nav jāpiedalās tiesībaizsardzības iestādes pārstāvim;4) precizēt personu loku, kuru klātbūtnē nodokļu administrācijas amatpersonām iespējams izņemt skaidro naudu no juridiskās personas vai individuālā komersanta kases vai citas skaidrās naudas glabāšanas vietas;5) precizēt atsevišķas noteikumu normas atbilstoši nostiprinātajai nodokļu parādu piedziņas praksei.Ievērojot minēto un pamatojoties uz likuma “Par nodokļiem un nodevām” 26. panta trešās daļas 2. punktu, un ņemot vērā, ka paredzamo grozījumu apjoms pārsniegs pusi no spēkā esošajiem noteikumiem (saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktu grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma, šādā gadījumā sagatavo jaunu noteikumu projektu), izstrādāts jauns Ministru kabineta noteikumu projekts “[Skaidrās naudas izņemšanas no juridiskās personas vai individuālā komersanta kases vai citas skaidrās naudas glabāšanas vietas](https://likumi.lv/ta/id/157315-noteikumi-par-skaidras-naudas-iznemsanu-no-juridiskas-personas-vai-individuala-komersanta-kases-vai-citas-glabasanas-vietas) kārtība” (turpmāk – noteikumu projekts).Noteikumu projekts līdzīgi kā Ministru kabineta 2007. gada 15. maija noteikumi Nr. 324 paredz noteikt kārtību, kādā VID amatpersonas, veicot nokavēto nodokļu maksājumu piedziņu bezstrīda kārtībā, izņem skaidro naudu no juridiskās personas vai individuālā komersanta kases vai citas skaidrās naudas glabāšanas vietas.Noteikumu projekts, salīdzinot ar Ministru kabineta 2007. gada 15. maija noteikumiem Nr. 324, paredz šādu kārtību:1. Noteikt atšķirīgu personu loku, kas ir tiesīgs īstenot skaidrās naudas izņemšanas procedūru. Šobrīd saskaņā ar Ministru kabineta 2007. gada 15. maija noteikumu Nr. 324 3. punktu skaidro naudu no juridiskās personas vai individuālā komersanta kases vai citas skaidrās naudas glabāšanas vietas izņem nodokļu administrācijas pilnvarotas amatpersonas vai pilnvaroti ierēdņi (darbinieki) valsts policijas, pašvaldības policijas vai Valsts ieņēmumu dienesta Finanšu policijas pārvaldes ierēdņu (darbinieku), kā arī attiecīgās juridiskās personas pārstāvja, individuālā komersanta vai individuālā komersanta pārstāvja klātbūtnē. Lai VID organizētu skaidrās naudas izņemšanu no juridiskās personas vai individuālā komersanta kases, nepieciešams šo darbību saskaņot ar valsts policijas, pašvaldības policijas vai VID Nodokļu un muitas policijas pārvaldes (iepriekšējais nosaukums Finanšu policijas pārvalde) ierēdņiem, kas ievērojami apgrūtina piedziņas darbības organizēšanu, jo piedalīšanās piedziņas darbību īstenošanā neietilpst minēto tiesībaizsardzības iestāžu amatpersonu tiešajos dienesta pienākumos.

Tādējādi, lai mazinātu papildu administratīvo slogu skaidrās naudas izņemšanas procesā no juridiskās personas vai individuālā komersanta kases vai citas skaidrās naudas glabāšanas vietas un nodrošinātu efektīvāku procedūras norisi, ir nepieciešams atteikties no valsts policijas, pašvaldības policijas vai VID Nodokļu un muitas policijas pārvaldes pārstāvju klātbūtnes skaidras naudas izņemšanas procesā.Šobrīd, pieaicinot minētās procedūras veikšanai valsts policijas, pašvaldības policijas vai VID Nodokļu un muitas policijas pārvaldes pārstāvjus, ir nepieciešams veikt šādas darbības – VID amatpersonas noskaidro iespējas pieaicināt kādu no minētajiem pārstāvjiem, saskaņo attiecīgā pārstāvja piedalīšanos procesā ar pārstāvja vadību, sagatavo un nosūta rakstveida lūgumu konkrētajam pārstāvim piedalīties procesā un veic citas darbības, kas saistītas ar pārstāvja klātbūtnes nodrošināšanu, kas kavē skaidrās naudas izņemšanas procedūras uzsākšanu. Ņemot vērā norādīto, skaidro naudu izņemt no juridiskās personas vai individuālā komersanta kases vai citas skaidrās naudas glabāšanas vietas nav iespējams tik bieži, cik būtu nepieciešams. Saskaņā ar nostiprināto nodokļu parādu piedziņas praksi skaidrās naudas izņemšanu no juridiskās personas vai individuālā komersanta kases vai citas skaidrās naudas glabāšanas vietas ir iespējams nodrošināt arī vismaz divu VID amatpersonu sastāvā attiecīgās juridiskās personas pārstāvja klātbūtnē, nepieaicinot tiesībaizsardzības iestāžu amatpersonas. Par skaidrās naudas izņemšanas faktu šobrīd aizpilda VID stingrās uzskaites veidlapu, ko paraksta visas procesā iesaistītās personas, tādā veidā nodrošinot procedūras caurskatāmību. Atteikšanās no valsts policijas, pašvaldības policijas vai VID Nodokļu un muitas policijas pārvaldes pārstāvju līdzdalības procedūrā neradīs papildu riskus, ņemot vērā, ka skaidrā nauda tiek izņemta vismaz divu nodokļu administrācijas amatpersonu sastāvā attiecīgās juridiskās personas pārstāvja vai individuālā komersanta vai tā pārstāvja klātbūtnē. Turklāt, ja juridiskās personas pārstāvja, individuālā komersanta vai viņa pārstāvja klātbūtne nav iespējama, skaidro naudu no kases vai citas skaidrās naudas glabāšanas vietas izņem tās fiziskās personas klātbūtnē, kas pilda kasiera pienākumus vai atrodas skaidrās naudas glabāšanas vietā un ir juridiskās personas vai individuālā komersanta nodarbinātais. Ja minēto personu klātbūtne (vismaz vienas personas klātbūtne) netiek nodrošināta, nav iespējama skaidrās naudas izņemšana.Tādējādi, lai vienkāršotu skaidrās naudas izņemšanas procedūru no juridiskās personas vai individuālā komersanta kases vai citas skaidrās naudas glabāšanas vietas un nodrošinātu biežāku skaidrās naudas izņemšanas procedūras veikšanu, palielinot secīgi izņemtās skaidrās naudas apjomu, noteikumu projekts atšķirībā no Ministru kabineta 2007. gada 15. maija noteikumiem Nr. 324 vairāk neparedz prasību skaidras naudas izņemšanas procedūrā piedalīties valsts policijas, pašvaldības policijas vai VID Nodokļu un muitas policijas pārvaldes pārstāvjiem un nosaka, ka skaidro naudu no juridiskās personas vai individuālā komersanta kases vai citas skaidrās naudas glabāšanas vietas izņem vismaz divas nodokļu administrācijas amatpersonas juridiskās personas pārstāvja, individuālā komersanta vai individuālā komersanta pārstāvja klātbūtnē.1. Saskaņā ar Ministru kabineta 2007. gada 15. maija noteikumu Nr. 324 3. punktu, *ja juridiskās personas pārstāvja, individuālā komersanta vai viņa pārstāvja klātbūtne nav iespējama, skaidro naudu no kases vai citas glabāšanas vietas izņem juridiskās personas darbinieka vai individuālā komersanta darbinieka klātbūtnē.* Darba likuma 3. pantā noteikts, ka darbinieks ir fiziskā persona, kas uz darba līguma pamata par nolīgto darba samaksu veic noteiktu darbu darba devēja vadībā. Tas izslēdz iespēju izņemt naudu citas personas klātbūtnē. Tomēr nodokļu administrācijas amatpersonām skaidrās naudas izņemšanas procesā ne vienmēr ir iespēja noskaidrot, vai persona, kura atrodas skaidrās naudas glabāšanas vietā, ir persona, kas tieši uz darba līguma pamata par nolīgto darba samaksu veic noteiktu uzdevumu darba devēja vadībā. Tādējādi atšķirībā no Ministru kabineta 2007. gada 15. maija noteikumu Nr. 324 3. punktā noteiktā noteikumu projekts paredz precizēt personas, kuru klātbūtnē skaidrā nauda tiek izņemta, nosakot, ka, ja juridiskās personas pārstāvja, individuālā komersanta vai viņa pārstāvja klātbūtne nav iespējama, skaidro naudu no kases vai citas skaidrās naudas glabāšanas vietas izņem tās fiziskās personas klātbūtnē, kas pilda kasiera pienākumus vai atrodas skaidrās naudas glabāšanas vietā un ir juridiskās personas vai individuālā komersanta nodarbinātais. Par juridiskās personas vai individuālā komersanta nodarbināto personu ir uzskatāma jebkura fiziska persona, par kuru ir pamats uzskatīt, ka to juridiskā persona vai individuālais komersants nodarbina, proti, konstatējams, ka persona atrodas juridiskajai personai vai individuālajam komersantam piederošajās telpās un ir pamats secināt, ka tā veic kādu amata pienākumu vai tai ir citas nodarbinātības attiecības ar juridisko personu vai individuālo komersantu, bet tā nav fiziskā persona, kas izsaka vēlēšanos iegādāties, iegādājas vai varētu iegādāties vai izmantot preci vai pakalpojumu no juridiskās personas vai individuālā komersanta.
2. Atbilstoši likuma “Par nodokļiem un nodevām” 1. panta 33. punktam noteikumu projekts paredz noteikt papildu iestādes, kurās iespējams iemaksāt no juridiskās personas vai individuālā komersanta kases vai citas glabāšanas vietas izņemto skaidro naudu. Atšķirībā no Ministru kabineta 2007. gada 15. maija noteikumu Nr. 324 9.punkta noteikumu projektā noteikts, ka nodokļu administrācijas amatpersona no juridiskās personas vai individuālā komersanta kases vai citas skaidrās naudas glabāšanas vietas izņemto skaidro naudu ir tiesīga iemaksāt ne tikai kredītiestādē, bet arī maksājumu pakalpojumu sniedzējam. Noteikumu projektā par maksājumu pakalpojumu sniedzēju saskaņā ar likumu “Par nodokļiem un nodevām” uzskatāms maksājumu pakalpojumu sniedzējs, kurš noteikts Maksājumu pakalpojumu un elektroniskās naudas likuma 2.panta otrās daļas 2., 3., 4., 7. un 8.punktā, kurš nav kredītiestāde un kura darbība ietver bezskaidras naudas maksājumu veikšanu.
3. Atšķirībā no Ministru kabineta 2007. gada 15. maija noteikumu Nr. 324 9.punkta, kas nosaka, ka *izņēmuma gadījumā, ja skaidrā nauda no juridiskās personas vai individuālā komersanta kases vai citas glabāšanas vietas ir izņemta pēc kredītiestādes noteiktā darba laika, to drīkst iemaksāt valsts budžeta ieņēmumu kontā vai attiecīgās pašvaldības budžeta kontā nākamajā dienā pēc naudas izņemšanas, to norādot stingrās uzskaites veidlapā*, nodokļu parādu piedziņas praksē konstatējami gadījumi, kad skaidrā nauda tiek izņemta pēdējā nedēļas darbdienā. Ņemot vērā, ka šādā gadījumā nevar izslēgt situācijas, ka šī nauda tiek izņemta pēc kredītiestādes vai maksājumu pakalpojumu sniedzēja noteiktā darba laika, noteikumu projekta regulējumam jābūt tādam, lai to būtu iespējams praktiski izpildīt, tādējādi noteikumu projektā vārdi “nākamajā dienā” aizstāti ar vārdiem “nākamajā darbdienā”.
4. Saskaņā ar likuma “Par nodokļiem un nodevām” 26. panta ceturto daļu šā panta trešajā daļā minēto piedziņas līdzekļu piemērošanas secību un katra līdzekļa piemērošanas reižu skaitu nosaka nodokļu administrācija, tostarp ievērojot principu, ka nokavēto nodokļu maksājumu piedziņa bezstrīda kārtībā vispirms vēršama uz parādnieka naudas līdzekļiem. Ministru kabineta 2007. gada 15. maija noteikumu Nr. 324 2.punktā noteikts, ka *noteikumus piemēro, ja, norakstot naudas līdzekļus no juridiskās personas vai individuālā komersanta konta kredītiestādē vai no konta, kas atvērts pie jebkuras juridiskās personas, kas nav kredītiestāde, bet kuras komercdarbība ietver bezskaidras naudas maksājumus, pilnībā nav segti visi nokavētie nodokļu maksājumi.* Tātad Ministru kabineta 2007. gada 15. maija noteikumu Nr. 324 2.punktā ietvertās piedziņas līdzekļu piemērošanas secības regulējumu likumdevējs jau ir ietvēris likumā “Par nodokļiem un nodevām”, piešķirot zināmu rīcības brīvību nodokļu administrācijai. Tādējādi minētais jautājums jau ir pilnībā regulēts likumā, izslēdzot nepieciešamību to detalizēt Ministru kabineta noteikumos. Ņemot vērā minēto, noteikumu projektā netiks iekļauts punkts, kas noteiktu piedziņas līdzekļu piemērošanas secību.
5. Atbilstoši Valsts pārvaldes iekārtas likuma 1. panta 10. punkta termina skaidrojumam un Valsts civildienesta likuma 3. panta otrajai daļai nepieciešams noteikt personu, kas ir tiesīga izņemt skaidro naudu no juridiskās personas vai individuālā komersanta kases vai citas skaidrās naudas glabāšanas vietas. Šobrīd Ministru kabineta 2007. gada 15. maija noteikumi Nr. 324 paredz, ka skaidro naudu no juridiskās personas vai individuālā komersanta kases vai citas glabāšanas vietas izņem nodokļu administrācijas pilnvarotas amatpersonas vai pilnvaroti ierēdņi (darbinieki). Ņemot vērā Valsts pārvaldes iekārtas likumā noteikto amatpersonas termina skaidrojumu un Valsts civildienesta likumā noteikto, ka VID funkcijas izpilda amatpersonas, kuras ir ierēdņi, noteikumu projektā paredzēts precizēt terminoloģiju un noteikt tiesības skaidro naudu no juridiskās personas vai individuālā komersanta kases vai citas skaidrās naudas glabāšanas vietas izņemt tikai nodokļu administrācijas amatpersonām (bez papildus īpaša pilnvarojuma), kas to veic valsts pārvaldē noteiktajā vispārīgajā uzdevumu izpildes kārtībā, proti, atbilstoši saviem amata pienākumiem, kas neprasa papildu pilnvarojuma izdošanu.

Ņemot vērā minēto, noteikumu projektam stājoties spēkā, paredzēts atzīt par spēku zaudējušiem Ministru kabineta 2007.gada 15.maija noteikumus Nr.324. |
| 3.  | Projekta izstrādē iesaistītās institūcijas | VID, valsts policija un pašvaldības policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs juridiskās personas un individuālos komersantus situācijās, kad nokavētos nodokļu maksājumus piedzen bezstrīda kārtībā.Noteikumu projekta tiesiskais regulējums ietekmē kredītiestādes un maksājumu pakalpojumu sniedzējus situācijā, kad no juridiskās personas vai individuālā komersanta kases vai citas skaidrās naudas glabāšanas vietas izņemtā skaidrā nauda tiek iemaksāta valsts budžeta ieņēmumu kontā vai pašvaldības budžeta kontā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums paredz samazināt administratīvo slogu valsts policijai, pašvaldības policijai un VID nodokļu un muitas policijai, paredzot, ka tiesībaizsardzības iestādes pārstāvim skaidrās naudas izņemšanas procesā no juridiskās personas vai individuālā komersanta kases vai citas skaidrās naudas glabāšanas vietas nav jāpiedalās.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta Finanšu ministrijas tīmekļa vietnē sadaļā “Sabiedrības līdzdalība” 2017.gada 26.septembrī.Pēc pieņemšanas noteikumi tiks publicēti oficiālajā izdevumā “Latvijas Vēstnesis”, kā arī ievietoti normatīvo aktu datubāzē [www.likumi.lv](http://www.likumi.lv/) un VID tīmekļa vietnē [www.vid.gov.lv](http://www.vid.gov.lv/). |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā paredzēto tiesisko regulējumu nodrošinās VID savu funkciju ietvaros. Jaunas institūcijas netiks veidotas, kā arī esošās institūcijas netiks likvidētas vai reorganizētas.Noteikumu projektā noteikto funkciju paredzēts īstenot esošo cilvēkresursu ietvaros.Noteikumu projekta tiesiskais regulējums paredz sašaurināt turpmāk veicamos uzdevumus valsts policijai, pašvaldības policijai un VID nodokļu un muitas policijai, paredzot, ka tiesībaizsardzības iestādes pārstāvim skaidrās naudas izņemšanas procesā no juridiskās personas vai individuālā komersanta kases vai citas skaidrās naudas glabāšanas vietas nav jāpiedalās. |
| 3. | Cita informācija | Nav |

Finanšu ministre D. Reizniece-Ozola

Jurjāne 67123441

Marite.Jurjane@vid.gov.lv